CELEX: 32012R0553
Language: bg
Date: 2012-06-19 00:00:00
Title: Регламент за изпълнение (ЕС) № 553/2012 на Комисията от 19 юни 2012 година относно класирането на някои стоки в Комбинираната номенклатура

27.6.2012   
            
            
               BG
            
            
               Официален вестник на Европейския съюз
            
            
               L 166/18
            
         РЕГЛАМЕНТ ЗА ИЗПЪЛНЕНИЕ (ЕС) № 553/2012 НА КОМИСИЯТА
   от 19 юни 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, издадена от митническите органи на държавите членки във връзка с класирането на стоки в Комбинираната номенклатура, която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 юни 2012 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Артикул без резба, от стомана, различна от неръждаема стомана, с шестоъгълна глава, с якост на опън 1 040 MPa и размери 160 mm (дължина), 32 mm (размер на главата) и 16 mm (диаметър на стеблото).
                  Дообработва се до завършено изделие от позиция 7318, след представянето.
               
               
                  7318 15 89
               
               
                  Класирането се определя от Общите правила 1, 2, буква а) и 6 за тълкуване на Комбинираната номенклатура и от текста на кодове по КН 7318, 7318 15 и 7318 15 89.
                  Тъй като артикулът не е готов за директна употреба, има приблизително формата на завършения артикул и може да се използва само за окончателна обработка до завършен артикул от позиция 7318 и предвид че е заготовка, той се счита за незавършен артикул по смисъла на Общо правило за тълкуване (ОПТ) 2, буква а), (виж също обяснителните бележки към Хармонизираната система за ОПТ 2, буква а), точка II и за позиция 7318, част А), параграф пети).
                  Предвид физическите му характеристики, като например формата му, шестоъгълната глава и якостта на опън, се счита, че той е незавършен артикул с код по КН 7318 15 89.
                  Следователно артикулът трябва да бъде класиран в код по КН 7318 15 89.